
UZNESENIE VLÁDY SLOVENSKEJ REPUBLIKY

č. 137
z 18. marca 2015
k Návrhu na vydanie osvedčenia o významnej investícii pre spoločnosť VOLKSWAGEN SLOVAKIA, a. s.
	Číslo materiálu:
	12026/2015

	Predkladateľ:
	minister hospodárstva


Vláda

A. schvaľuje
A.1. Návrh na vydanie osvedčenia o významnej investícii pre spoločnosť VOLKSWAGEN SLOVAKIA, a. s.,

A.2. Stavbu s názvom Rozšírenie kapacít závodu na výrobu automobilov v Bratislave, ktorej výstavbu zabezpečuje spoločnosť VOLKSWAGEN SLOVAKIA, a. s. a je významnou investíciou, ktorej uskutočnenie je vo verejnom záujme;
B. ukladá

ministrovi hospodárstva

B.1. vydať osvedčenie o významnej investícii pre spoločnosť VOLKSWAGEN SLOVAKIA, a. s., na stavbu s názvom Rozšírenie kapacít závodu na výrobu automobilov v Bratislave, ktorej uskutočnenie je vo verejnom záujme 
do 31. marca 2015

C. odporúča 

generálnej riaditeľke Slovenského pozemkového fondu
C.1. spolupracovať so spoločnosťou VOLKSWAGEN SLOVAKIA, a. s. na príprave a realizácii stavby s názvom Rozšírenie kapacít závodu na výrobu automobilov v Bratislave, ktorej uskutočnenie je vo verejnom záujme

priebežne. 

Vykoná:
minister hospodárstva
Na vedomie:
generálna riaditeľka Slovenského pozemkového fondu

